5.1 ลักษณะของทรัพย์สินถาวรหลักที่บริษัทฯ และบริษัทย่อยใช้ในการประกอบธุรกิจ

ในการประชุมคณะกรรมการบริษัทเมื่อวันที่ 22 พฤศจิกายน 2550
โดยมีคณะกรรมการตรวจสอบเข้าร่วมประชุมด้วย
คณะกรรมการบริษัทมีความเห็นชอบกับความเห็นของคณะกรรมการตรวจสอบตามแบบประเมินความเพียงพอของระบบการควบคุมภายในประจำปี
2550 ซึ่งสรุปได้ว่าบริษัทฯ
มีระบบการควบคุมภายในที่มีความเพียงพอเหมาะสมกับการดำเนินงานของบริษัทฯ ในด้านต่างๆ ดังนี้

1.  ด้านองค์กรและสภาพแวดล้อม

บริษัทฯ ได้จัดให้มีนโยบายเกี่ยวกับการกำกับดูแลกิจการ
จริยธรรมธุรกิจและจรรยาบรรณพนักงานเป็นลายลักษณ์อักษร
ซึ่งมุ่งหวังให้องค์กรมีระบบที่มีประสิทธิภาพและประสิทธิผล โปร่งใสในการดำเนินธุรกิจ
เป็นประโยชน์ต่อผู้ถือหุ้น ผู้มีส่วนเกี่ยวข้อง และสังคมโดยรวม
ในจรรยาบรรณพนักงานมีข้อกำหนดห้ามฝ่ายบริหารและพนักงานปฏิบัติตนในลักษณะก่อให้เกิดความขัดแย้งทางผลประโยชน์กับบริษัทฯ
ดังนั้นเพื่อให้มั่นใจว่าผู้บริหารและพนักงานมีความตระหนักถึงจรรยาบรรณของตน ในเดือนเมษายน
2550 คณะกรรมการจึงได้ประกาศกำหนดเพิ่มเติมให้ผู้บริหาร พนักงานแผนกการตลาด แผนกจัดซื้อ
และแผนกบุคคล ทำรายงานแสดงรายการความขัดแย้งทางผลประโยชน์ทุกปี ทั้งนี้
เพื่อให้แน่ใจว่าการดำเนินงานของบริษัทฯ มีประสิทธิภาพ
สามารถป้องกันการทุจริตและเพื่อประโยชน์ของบริษัทฯ ในระยะยาว

2.  ด้านการบริหารความเสี่ยง

บริษัทฯ ได้มีการควบคุมบริหารความเสี่ยงอย่างต่อเนื่อง ในปีที่ผ่านมาบริษัทฯ
ได้ให้ผู้ตรวจสอบภายในจากภายนอกบริษัท ดีลอยท์ ทู้ช โธมัทสุ ไชยยศ จำกัด
ให้เข้ามาตรวจสอบภายในเรื่อง Inventory Management ของ IRC วังน้อย
เพื่อประเมินความเสี่ยง สาเหตุปัจจัยของความเสี่ยงและหาแนวทางการแก้ไข
โดยรายงายผลการตรวจสอบให้คณะกรรมการตรวจสอบรับทราบ โดยข้อแนะนำต่างๆ จาก บริษัท
ดีลอยท์ ทู้ช โธมัทสุ ไชยยศ จำกัด และคณะกรรมการตรวจสอบ
ซึ่งหน่วยงานตรวจสอบภายในเป็นผู้รับผิดชอบ
โดยได้รายงานแก่ผู้บริหารถึงความคืบหน้าในการดำเนินการแก้ไขเป็นระยะๆ

3.  ด้านการควบคุมการปฏิบัติงานของฝ่ายบริหาร

เพื่อให้การปฏิบัติงานเป็นไปอย่างเหมาะสม โปร่งใส บริษัทฯ
ได้กำหนดขอบเขตอำนาจหน้าที่และวงเงินอำนาจอนุมัติของผู้บริหารทุกฝ่ายและทุกระดับไว้อย่างชัดเจนและเป็นลายลักษณ์อักษร
ซึ่งได้นำเสนอให้ที่ประชุมคณะกรรมการพิจารณาอนุมัติทุกครั้ง
กรณีที่มีการทำรายการกับกิจการหรือบุคคลที่เกี่ยวข้องกันกับบริษัทฯ บริษัทฯ
ได้ดำเนินการตามหลักการข้อบังคับของตลาดหลักทรัพย์แห่งประเทศไทยอย่างเคร่งครัด
รวมถึงดำเนินการตามขั้นตอนที่โปร่งใส สมเหตุสมผล เสมือนเป็นรายการที่กระทำกับบุคคลภายนอก
เช่น ในปีที่ผ่านมามีการกำหนดค่าเช่ากับบริษัทที่เกี่ยวข้อง บริษัทฯ
ได้จ้างให้บริษัทประเมินทรัพย์สินอิสระ 2 บริษัทมาทำการประเมินราคาค่าเช่าในราคาตลาด
และเสนอต่อคณะกรรมการตรวจสอบสอบพิจารณาความเหมาะสมและเสนอต่อคณะกรรมการเพื่อพิจารณาอนุมัติ
ซึ่งมติของกรรมการบริษัทฯ ได้เผยแพร่ข้อมูลผ่านช่องทางของตลาดหลักทรัพย์เป็นที่เรียบร้อยแล้ว

4.  ด้านระบบสารสนเทศและการสื่อสารข้อมูล

บริษัทฯ มีการจัดทำเอกสารประกอบการประชุมที่ระบุข้อมูลที่จำเป็นและเพียงพอต่อการตัดสินใจ
และจัดส่งให้คณะกรรมการบริษัทฯ ล่วงหน้าก่อนวันประชุม
รวมทั้งมีการจัดทำรายงานการประชุมคณะกรรมการบริษัทฯ
ที่มีรายละเอียดเพื่อให้ผู้ถือหุ้นสามารถตรวจสอบความเหมาะสมในการปฏิบัติหน้าที่ของกรรมการบริษัทฯ
ได้ มีการจัดเก็บเอกสารประกอบการบันทึกบัญชีไว้เป็นหมวดหมู่ และเป็นไปตามที่กฎหมายกำหนด
มีระบบการสำรองข้อมูล
มีการใช้นโยบายการบัญชีตามหลักการบัญชีที่รับรองทั่วไปและเหมาะสมกับธุรกิจของบริษัทฯ
รวมทั้งได้จัดให้มีระบบข้อมูลและช่องทางการสื่อสารทั้งภายในและภายนอกองค์กร
เพื่อให้ทุกฝ่ายที่เกี่ยวข้องได้รับข้อมูลครบถ้วน ถูกต้องและเพียงพอต่อการตัดสินใจ
โดยพนักงานจะได้รับข้อมูลข่าวสารบริษัทฯ ผ่านทางระบบ Intranet
และบุคคลภายนอกองค์กรสามารถรับข้อมูลผ่านทางเว็บไซต์บริษัท www.ircthailand.com
ซึ่งได้มีการปรับปรุงข้อมูลในช่วงปีที่ผ่านมา

5.  ด้านระบบการติดตาม

ส่วนงานตรวจสอบภายในจะรายงานผลการติดตามการตรวจสอบภายในต่อคณะกรรมการตรวจสอบทุกๆ
ไตรมาส โดยในปีที่ผ่านมาคณะกรรมการตรวจสอบได้มอบหมายบริษัท ดีลอยท์ ทู้ช โธมัทสุ ไชยยศ
จำกัด เข้ามาตรวจสอบภายในในเรื่อง การบริหารสโตร์วัตถุดิบ
ภายหลังการตรวจสอบโดยผู้ตรวจสอบอิสระสิ้นสุดลง บริษัทฯ
กำหนดให้ผู้ตรวจสอบอิสระรายงานผลโดยตรงต่อคณะกรรมการตรวจสอบ
เพื่อรับทราบและพิจารณาแนวทางแก้ไข โดยมีฝ่ายบริหารและส่วนงานตรวจสอบภายบริษัทฯ
เข้าร่วมรับทราบเพื่อนำไปดำเนินการแก้ไขปรับปรุงต่อไป